# Hank Williams

### Izvor: Wikipedija

Hiram 'Hank' Williams (Georgiana, Alabama, 17. rujna 1923. - 1. siječnja 1953.), američki pjevač, gitarist, tekstopisac

Hank Williams legendarna je ličnost, jedan od najvažnijih country-stilista čija je glazba južnjačkih korijena, doprinijela razvoju rock ‘n' rolla.

Rođen je u nekoj brvnari u Georgiani državi Alabami 17. rujna 1923., a nabavivši gitaru u ranoj mladosti učio je svirati od crnih uličnih pjevača.

Svoju veoma burnu karijeru započeo je pod utjecajem gospela i countryja Jimmyja Rodgersa te bluesa. Grupu Drifting Cowboys osnovao je još s četrnaest godina, a koju godinu kasnije stekao je ime nastupajući po honky-tonk barovima. Povukavši se početkom četrdesetih sa scene upoznao je Audrey Shepar Guy s kojom se 1944. oženio, a potom se zajedno sa suprugom u grupi vratio nastupima. Premda mu je brak bio turbulentan, a sklonost ka alkoholu sve izraženija, Williams je zahvaljujući prijateljstvu s utjecajnim izdavačem i country menagerom Royem Acuffom došao 1949. do ugovora s MGM-om. Snimke za tu diskografsku kuću temelj su njegove glazbene ostavštine i uključene na sva kasnija esencijalna diskografska reizdanja i kompilacije.

The Complete Hank Williams najpotpunije je i najambicioznije izdanje iz 1998. budući da sadržava 10 CD-ova s većinom diskografske ostavštine Hanka Williamsa: svim studijskim snimkama, demo skladbama i koncertnim zapisima.

Njegov je život u potpunosti izražen kroz njegovu glazbu – usamljeničku, beskompromisnu, nabijenu emocijama. Njegove polaganije pjesme kao Your Cheating Heart i So Lonesome I Could Cry, ubrajaju se među najbolje bluesom obojene pjesme, a njegovi brži brojevi Honky Tonkin' i Move It On Over, svojom nemirnom atmosferom, muklim zvukom i snažnim pozadinskim ritmom, rani su odjeci rockabillyja.

Glasine o razlogu njegove smrti 1.siječnja 1953. na autocesti na putu na koncert u Cantonu, Ohio, u limuzini koja ga je vozila na koncert proturječne su. Govori se da mu je jedan travar ilegalno dao neke posebne sedative, no njegova rana smrt u 29. godini života pripisuje se također dugogodišnjem uzimanju alkohola i sedativa kojima je ublažavao kroničnu bol zbog urođene deformacije kralježnice.

Hank Williams jedan je od najutjecajnijih glazbenika u povijesti popularne glazbe kao utemeljitelj suvremenog countryja i katalizator rock 'n' rolla.

Dobavljeno iz "http://hr.wikipedia.org../../../h/a/n/Hank_Williams_0e2e.html"

Kategorija: Američki pjevači

##### Views

- Članak
- Razgovor
- Trenutna inačica

##### Traži

##### Drugi jezici

- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Nederlands
- ‪Norsk (bokmål)‬
- Svenska